ทานน้ำลงไปเเล้วมีเสียงครับ เเละมีเสียงบ่อยมาก
สวัสดีค่ะ เสียงท้องร้อง เกิดจากการที่ลำไส้เล็กมีการเคลื่อนไหวและบีบตัวในการย่อยและดูดซึมอาหาร ซึ่งไม่ได้ผิดปกติอะไร และการดื่มน้ำเข้าไป ก็อาจไปทำให้อาหารที่ยังค้างอยู่ในกระเพาะหรือลำไส้เล็กมีการเคลื่อนที่ไป ลำไส้จึงเกิดการเคลื่อนไหว และทำให้เกิดเสียงขึ้นได้ค่ะ ไม่ได้ผิดปกติเช่นกัน อย่างไรก็ตาม หากมีเสียงท้องร้องเกิดขึ้นบ่อยๆ หรือร้องเสียงดัง อาจเกิดได้จากสาเหตุ เช่น1. อาหารค้างในลำไส้เล็กมาก จากการทานอาหารปริมาณมากไป ลำไส้จึงใช้เวลานานในการย่อย2. ทานอาหารที่ย่อยยาก เช่น ทานเนื้อสัตว์ชิ้นใหญ่ๆ หรือเคี้ยวอาหารไม่ละเอียด ทำให้อาหารตกค้างในลำไส้เล็กเช่นกัน3. สาเหตุเดียวกันกับที่ทำให้เกิดท้องอืด ซึ่งอาการท้องอืดคือการมีแก๊สในกระเพาะอาหารและลำไส้มากไป ทำให้เวลากระเพาะอาหารและลำไส้บีบตัว ยิ่งเกิดเสียงดังได้มากกว่าปกติ4. มีความเครียด วิตกกังวล ส่งผลให้กระบบย่อยอาหารทำงานไม่ดี อาหารตกค้างในลำไส้ได้เช่นกัน5. โรคลำไส้อักเสบเรื้อรัง6. ลำไส้อุดตันดังนั้น หากเสียงท้องร้องดังมากและเกิดขึ้นบ่อยครั้ง รวมถึงมีอาการผิดปกติอื่นๆ เช่น ปวดท้อง ท้องอืด เป็นต้น ก็ควรไปพบแพทย์เพื่อตรวจค่ะ